হিউ হকিন্স

হিউ ডজ হকিন্স (৩ সেপ্টেম্বর, ১৯২৯ - ৬ মে, ২০১৬) ছিলেন একজন মার্কিন ইতিহাসবেত্তা। ১৯৬১ সালে গুগেনহাইম সদস্য হিসেবে তিনি বিশ্ববিদ্যালয়ের ইতিহাসের উপর তিনটি বই লিখেন: পাইওনিয়ার: আ হিস্ট্রি অব দ্য জনস হপকিন্স ইউনিভার্সিটি (১৯৬০), বিটুইন হার্ভার্ড অ্যান্ড আমেরিকা (১৯৭২) এবং ব্যান্ডিং টুগেদার (১৯৯২)। তিনি আমহার্স্ট কলেজে চার দশকেরও বেশি সময় ধরে অধ্যাপক হিসেবে কাজ করেন, যেখানে তিনি ইতিহাস ও মার্কিন অধ্যয়নের উপর আনসন ডি. মোর্স অধ্যাপক হন। অবসর গ্রহণের পর তিনি দুটি স্মৃতিকথা এবং একটি অর্ধ-আত্মজীবনীমূলক ছোটগল্পের সংগ্রহ লিখেন।

জীবনী 
হিউ ডজ হকিন্স ১৯২৯ সালের ৩ সেপ্টেম্বর ক্যান্সাসের টাপিকায় জন্মগ্রহণ করেন। রোয়েনা ( এডি) এবং জেমস হকিন্সের পাঁচ সন্তানের মধ্যে তিনি ছিলেন সর্বকনিষ্ঠ। তার বাবার শিকাগো, রক আইল্যান্ড অ্যান্ড প্যাসিফিক রেলরোডে একজন বিতরণকারী হিসেবে চাকরির কারণে পরিবারটি ঘন ঘন স্থানান্তরিত হয়। তারপর একসময় তারা ওকলাহোমার এল রেনোতে চলে যান এবং সেখান থেকে তিনি উচ্চ বিদ্যালয় সম্পন্ন করেন।

ওয়াশবার্ন বিশ্ববিদ্যালয়ে ভর্তি হওয়ার এক পর্ব পর তিনি ডিপাউ বিশ্ববিদ্যালয়ে স্থানান্তরিত হন এবং সেখান থেকে ১৯৫০ সালে বিএ ডিগ্রি অর্জন করেন। ১৯৫৪ সালে তিনি জনস হপকিন্স বিশ্ববিদ্যালয় থেকে পিএইচডি ডিগ্রি অর্জন করেন। তার ডক্টরেট গবেষণাপত্র দ্য বার্থ অব আ ইউনিভার্সিটি: আ হিস্ট্রি অব দ্য জনস হপকিন্স ইউনিভার্সিটি ফ্রম দ্য ডেথ অব দ্য ফাউন্ডার টু দি ইন্ড অব দ্য ফার্স্ট ইয়ার অব অ্যাকাডেমিক ওয়ার্ক, ১৮৭৩-১৮৭৭ চার্লস এ. বার্কার দ্বারা তত্ত্বাবধান করা হয়।

১৯৫৪ থেকে ১৯৫৬ সাল পর্যন্ত তিনি মার্কিন সেনাবাহিনীতে দায়িত্ব পালন করেন, যেখানে তিনি কেরানির কাজ করতেন। পরে তিনি মার্কিন যুক্তরাষ্ট্রে ফিরে আসেন এবং ১৯৫৬ থেকে ১৯৫৭ সাল পর্যন্ত ইউনিভার্সিটি অব নর্থ ক্যারোলাইনা অ্যাট চ্যাপেল হিলের ইতিহাস প্রশিক্ষক হিসেবে দায়িত্ব পালন করেন। ১৯৫৭ সালে তিনি আমহার্স্ট কলেজে একজন প্রশিক্ষক হিসেবে যোগদান করেন এবং ১৯৫৯ সালে সহকারী অধ্যাপক হিসেবে পদোন্নতি পান। অবশেষে তিনি আনসন ডি. মোর্স-এর ইতিহাস ও মার্কিন অধ্যয়নের অধ্যাপক নিযুক্ত হন। ২০০০ সালে তিনি আমহার্স্ট কলেজ থেকে অবসর গ্রহণ করেন এবং অধ্যাপক এমেরিটাস নিযুক্ত হন।

তার প্রথম রচনাগুলো ছিল বিশ্ববিদ্যালয়ের ইতিহাস সম্পর্কিত বই: পাইওনিয়ার: আ হিস্ট্রি অব দ্য জনস হপকিন্স ইউনিভার্সিটি (১৯৬০), বিটুইন হার্ভার্ড অ্যান্ড আমেরিকা এবং ব্যান্ডিং টুগেদার। পাইওনিয়ারের জন্য তিনি ১৯৫৯ সালে আমেরিকান হিস্টোরিক্যাল অ্যাসোসিয়েশনের মোসেস কোইট টাইলার পুরস্কার লাভ করেন। ১৯৬১ সালে "১৮৬৫-১৯১৫ সময়কালে আমেরিকান বিশ্ববিদ্যালয়ের সভাপতিদের উপর গবেষণার জন্য" তাকে গুগেনহাইম সদস্যপদ প্রদান করা হয়। তার প্রশাসনিক সাফল্যের মধ্যে একটি ছিল ইতিহাস এবং মার্কিন অধ্যয়ন বিভাগ, সেইসাথে নবীনদের প্রাথমিক উদারনৈতিক অধ্যয়ন কোর্সের উপর তার কাজ।

অবসর গ্রহণের পর তিনি ঐতিহাসিক বইয়ের বাইরের লেখালেখিতেও আগ্রহী হয়ে ওঠেন। তিনি দুটি স্মৃতিকথা লিখেছেন, রেলওয়েম্যান'স সন (২০১০) এবং দে স্পোক, আই লিসেনড: আ লাইফ ইন কোটস (২০১৪), পাশাপাশি দ্য এস্কেপ অব দ্য ফ্যাকাল্টি ওয়াইফ অ্যান্ড আদার স্টোরিজ নামে একটি অর্ধ-আত্মজীবনীমূলক ছোটগল্প সংকলনও লিখেছেন।

হকিন্স সমকামী ছিলেন। তিনি ম্যাসাচুসেটসের প্লেইনফিল্ডে ওয়াল্টার রিচার্ডের সাথে বসবাস করতেন, যিনি ১৯৫০ সাল থেকে ২০১২ সালে তার মৃত্যুর আগ পর্যন্ত হকিন্সের দীর্ঘমেয়াদী সঙ্গী ছিলেন। তিনি নাগরিক অধিকার আন্দোলনকেও সমর্থন করেন, সেলমা-মন্টগোমেরি মিছিলে ভ্রমণ করেন এবং আফ্রিকীয়-মার্কিন অধ্যয়নের অন্তর্ভুক্তি ও বৃহত্তর বৈচিত্র্যের পক্ষে ছিলেন।

হকিন্স ২০১৬ সালের ৬ মে ৮৬ বছর বয়সে নিউমোনিয়াজনিত জটিলতায় মারা যান। আমহার্স্ট কলেজের হিউ হকিন্স বক্তৃতাটি তার নামে নামকরণ করা হয়।

গ্রন্থপঞ্জি 
 পাইওনিয়ার: আ হিস্ট্রি অব জনস হপকিন্স ইউনিভার্সিটি, ১৮৭৪-১৮৮৯ (১৯৬০)
 বিটুইন হার্ভার্ড অ্যান্ড আমেরিকা (১৯৭২)
 ব্যান্ডিং টুগেদার (১৯৯২)
 রেলওয়েম্যান'স সন: আ প্লেইনস ফ্যামিলি মেমোয়ার (২০০৬)

তথ্যসূত্র 

১৯২৯-এ জন্ম
২০১৬-এ মৃত্যু
গে শিক্ষায়তনিক
মার্কিন গে লেখক
জনস হপকিন্স বিশ্ববিদ্যালয়ের প্রাক্তন শিক্ষার্থী
মার্কিন পুরুষ ছোটগল্পকার
২১শ শতাব্দীর মার্কিন ছোটগল্পকার
২১শ শতাব্দীর মার্কিন স্মৃতিকথাকার
২০শ শতাব্দীর মার্কিন ইতিহাসবিদ